210. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 351 της 6/22 Οκτ. 1990 (ΦΕΚ Α΄ 139) Προσδιορισμός των διαφόρων κατηγοριών αυτοκινήτων οχημάτων, των υπ’ αυτών ρυμουλκουμένων και των μοτοσικλετών με βάση τον αριθμό κυκλοφορίας τους. Έχοντας υπόψη: 1.Τις διατάξεις του άρθρ. 5 παρ. 7 του Νόμ. 2367/1953 «περί τίτλων κυριότητος, ταξινομήσεως, αδειών κυκλοφορίας και φορολογίας αυτοκινήτων» (Α΄ 82), όπως αντικαταστάθηκε με την παρ. 9, του άρθρ. 22 του Νόμ. 1473/1984 «Μεταρρυθμίσεις στην άμεση και έμμεση φορολογία και άλλες διατάξεις» (Α΄ 27). 2.Την 438/1990 γνωμοδότηση του Συμβουλίου της Επικρατείας με πρόταση του Υπουργού Μεταφορών και Επικοινωνιών, αποφασίζουμε: Άρθρο μόνο.-1.Τα αυτοκίνητα οχήματα, τα από αυτά ρυμουλκούμενα και οι μοτοσικλέτες, διακρίνονται από άποψη αριθμού κυκλοφορίας στις εξής κατηγορίες: α)Κατηγορία 1: Αυτοκίνητα και μοτοσικλέτες Ενόπλων Δυνάμεων, Ελληνικής Αστυνομίας, Πυροσβεστικού Σώματος και Λιμενικού Σώματος. β)Κατηγορία 2: Αυτοκίνητα και μοτοσικλέτες κρατικών υπηρεσιών. γ)Κατηγορία 3: Αυτοκίνητα ιδιωτικής χρήσης, κάθε κατηγορίας. δ)Κατηγορία 4: Αυτοκίνητα επιβατικά ιδιωτικής χρήσης, που εισάγονται με μειωμένες δασμοφορολογικές επιβαρύνσεις ή και ατελώς. ε)Κατηγορία 5: Αυτοκίνητα ιδιωτικής χρήσης κάθε κατηγορίας των Υπηρεσιών που αναφέρονται στην απόφ. 2783/1989 του Υπουργού Προεδρίας της Κυβέρνησης (Β΄ 730), εκτός από αυτά των Δημοσίων Υπηρεσιών. στ)Κατηγορία 6: Αυτοκίνητα επιβατικά δημόσιας χρήσης (ταξί). ζ)Κατηγορία 7: Λεωφορεία δημόσιας χρήσης. η)Κατηγορία 8: Αυτοκίνητα φορτηγά δημόσιας χρήσης. θ)Κατηγορία 9: Μοτοσικλέτες ιδιωτικής και δημόσιας χρήσης. ι)Κατηγορία 10: Αυτοκίνητα και μοτοσικλέτες προς δοκιμή. ια)Κατηγορία 11: Αυτοκίνητα αναπήρων πολέμου. ιβ)Κατηγορία 12: Αυτοκίνητα πολιτικών αναπήρων. ιγ)Κατηγορία 13: Αυτοκίνητα και μοτοσικλέτες Διπλωματικού Σώματος. ιδ)Κατηγορία 14: Αυτοκίνητα και μοτοσικλέτες Προξενικού Σώματος. ιε)Κατηγορία 15: Αυτοκίνητα και μοτοσικλέτες προσωπικού πρεσβειών. ιστ)Κατηγορία 16: Αυτοκίνητα και μοτοσικλέτες ξένων αποστολών. ιζ)Κατηγορία 17: Αυτοκίνητα και μοτοσικλέτες διεθνών οργανισμών. ιη)Κατηγορία 18: Ρυμουλκούμενα οχήματα. 2.Καταργείται το Π.Δ.444/1987 «Προσδιορισμός των διαφόρων κατηγοριών αυτοκινήτων οχημάτων, των υπ’ αυτών ρυμουλκουμένων και των μοτοσικλετών, με βάση τον αριθμό κυκλοφορίας τους» (Α΄ 210). 